Lekse 8

I 2010 publiserte Julian Assange indirekte klassifiserte Amerikanske dokumenter som avslørte alvorlige krigsforbrytelser, noe som førte til en intens debatt om ytringsfrihetens grenser. John Stuart Mill mente at ytringsfrihet er essensiell for samfunnets fremgang, men bare hvis den ikke forårsaker direkte skade. Assanges lekkasjer utfordrer dette prinsippet, noe som reiser spørsmål om både nytteverdi og mulige farer.

## Beste argument for WikiLeaks

Det beste argumentet for at det WikiLeaks gjorde var bra, basert på John Stuart Mills prinsipper, er at lekkasjene avdekket de alvorlige krigsforbrytelsene og menneskerettighetsbruddene som var vekk gjømt fra offentligheten. Mill argumenterer for at ytringsfriheten er viktig for samfunnets fremgang. Ved å publisere disse dokumentene bidro WikiLeaks til en global debatt som satt lys på den pågående krigføringen, og maktmisbruket. Dette kan videre føre til reformer og større ansvarlighet, som kan være positivt for samfunnet.

## Beste argument mot WikiLeaks

Det beste argumentet mot det WikiLeaks gjorde var bra, også basert på John Stuart Mills tankegang, er at lekkasjene kan ha utsatt uskyldige mennesker for fare. Når ytringer direkte truer liv og sikkerhet, bør ytringsfriheten revurderes for å beskytte enkeltindivider mot fysisk skade, ifølge Mill. Assanges mangel på nok anonymisering og hensyn til konsekvensene for de utsatte personene kan derfor sees som en feilaktig handling som går imot Mills skadeprinsipp. Så når det ble navngitt personer i de lekkede dokumentene, som informanter, og afghanske tolker, kunne Assanges handlinger indirekte ha ført til forfølgelse og dødsfall.

## Sterkest argument av de ovenfor

Selv om begge argumentene er ganske sterke, mener jeg at det første argumentet som støtter at WikiLeaks avdekket disse dokumentene er det sterkeste. Ytringsfrihet er grunnleggende for demokratiets funksjon, og den spiller en kritisk rolle i å holde makter i sjakk. Dette kan forårsake dårlige konsekvenser for enkelte folk, men i legden vil en styrket ytringsfrihet, og reformene dette vil lede til være mer positivt. Mills mener samfunnet utvikles gjennom åpen debatt, derfor er det viktig at det er godt med muligheter til å korrigere urettferdigheter, og forhindre like dårlige handlinger i fremtiden.